Diari Oficial de la Generalitat Valenciana


Sumari del DOGV 1850, del 28-08-1992 (1992/825729)

DECRET 135/1992, de 20 de juliol, del Govern Valencià, pel qual modifica el Decret 145/1990, de 20 d'agost.
-----------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/07/20/135/dof/vci/html**

### Dades del document

Número de DOGV
:   1850

Data del DOGV
:   28-08-1992

Secció del DOGV
:   DISPOSICIONS GENERALS

Número del document
:   1992/825729


Data del document
:   20-07-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 135/1992, de 20 de julio, del Govern Valencià, pel qual modifica el Decret 145/1990, de 20 d'agost.  
Pel Decret 145/1990, de 20 d'agost, del Govern Valencià, s'aprovà la concessió de quatre avals de la Generalitat Valenciana a les empreses Juguetes Feber, SA; Comercial Roiffer, SA, i Creatividad y Diseño, SA, per un import global de 1.000 milions de pessetes de principal. En execució del que s'hi disposava, el Conseller d'Economia i Hisenda va firmar els avals corresponents amb data 2 d'octubre de 1990.  
Aquests avals no arribaren a ser operatius al seu moment ja que des de la data de la concessió es van produir una sèrie d'incidències d'índole diversa que ho van impedir.  
Entre aquestes incidències cal esmentar: haver-se suscitat la qüestió de la concessió dels avals davant la Direcció General de Competència de la Comissió de les Comunitats Europees, que finalment els autoritzà sota el compliment d'una sèrie de requisits; la modificació de les condicions de les operacions de préstec per a les quals se sol·licitaren els avals i també de les entitats prestadores que les ofereixen; i, finalment, la suspensió de pagaments de l'empresa Juguetes Feber, SA, que ha donat lloc a una proposta de conveni marc, elevat a escriptura pública en data 23 de març d'enguany, al qual s'han adherit diverses entitats de crèdit creditores i que ha conduït també a una reestructuració del grup d'empreses la peça central de les quals és la constitució de Comercial Roiffer, SA, com a societat holding del grup esmentat.  
En aquest context, l?empresa Comercial Roiffer, SA, ha sol·licitat a la Generalitat Valenciana l'adaptació dels avals anteriorment concedits a les actuals circumstàncies, refonent-los en un sol destinat a garantir l?operació de crèdit sindicada, pel mateix import, que s'ha de concertar amb les entitats de crèdit adherides al conveni abans esmentat.  
Basant-se en aixa, s'ha considerat oportú accedir a la sol·licitud formulada, si bé condicionant-la al compliment d'una sèrie de requisits.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 20 de juliol de 1992,  
DECRETE  
Article únic  
Autoritzar el Conseller d'Economia i Hisenda per a la firma d'un aval de tresoreria a favor de l?empresa Comercial Roiffer, SA, destinat a garantir una operació de crèdit sindicada, que han de concedir les entitats de crèdit adherides al conveni marc, elevat a escriptura pública en data 23 de març de 1992, per un import de 1.000 milions de pessetes, segons les estipulacions contingudes en els annexos d'aquest decret.  
La concessió de l'aval és condicionada al compliment pel Grup d'Empreses Feber - Comercial Roiffer, SA; Juguetes Feber, SA; Creatividad y Diseño, SA, i Tratamientos Plásticos, SA- dels requisits següents:  
1r. Que cap de les empreses del grup es trobe en situació de suspensió de pagaments.  
2n. Que com a conseqüència de l?eixida de la crisi, el grup d'empreses en conjunt tinga una situació econòmico- patrimonial sanejada, acreditada com cal, i també viabilitat futura, a judici de la Conselleria d'Economia i Hisenda. Amb aquesta finalitat, les empreses hauran d'assumir, en el cas que s'aprecie necessari, el compromís d'ampliar el seu capital de manera significativa.  
3r. Que, una vegada complertes les condicions anteriors, es constituesquen a favor de la Generalitat Valenciana garanties suficients per a assegurar la devolució de les quantitats que ha de satisfer aquesta, en cas d'execució de l'aval.  
La Conselleria d'Economia i Hisenda serà la competent per apreciar les circumstàncies acreditatives del compliment dels requisits abans enumerats.  
DISPOSICIO ADDICIONAL  
Faculta la Conselleria d'Economia i Hisenda per a precisar, en els annexos I i II d'aquest decret, les entitats prestadores de l'operació sindicada avalada o l'entitat agent d'aquesta i per a modificar les característiques de l'operació esmentada en el supòsit que aquestes siguen alterades; per a afegir al text del contracte d'aval, contingut en l'annex II, la clàusula o clàusules que s'estimen necessàries, derivades del compliment del requisit 2n. contingut en l'article únic d'aquest decret; i també, per a especificar en el mateix annex les garanties constituïdes en execució del requisit 3r.  
València, 20 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, ... d ... de 1992.  
Antoni Birlanga Casanova, Conseller d'Economia i Hisenda, en nom de la Generalitat Valenciana, en execució del que disposa la Llei d'Hisenda Pública de la Generalitat Valenciana; en virtut del Decret 135/1992, de 20 de juliol, del Govern Valencià, i una vegada complerts tots els requisits establerts en l'article únic d'aquest decret, concedeix un aval a l?empresa Comercial Roiffer, SA, com a garantia d'un préstec sindicat, per import de 1.000 milions de pessetes de principal, que s'ha de concertar amb les entitats de crèdit adherides al conveni marc, elevat a escriptura pública en data 23 de març de 1992, a un termini de vuit anys, amb tres de mancança, a un tipus d'interés del 6 per cent TAE durant els primers tres anys, i a partir del quart indexat fins al límit del MIBOR anual més 0,5 per cent de comissió segons els beneficis determinats per l'auditoria, de manera que cada 100 M de benefici impliquen un punt sobre un mínim interès del 6 per cent TAE.  
Les condicions de l'aval seran les que a continuació s'assenyalen:   
1. Aquest aval es destinarà a garantir l'operació de crèdit esmentada, amb la finalitat de substituir préstecs o crèdits bancaris a curt termini, part de l'import dels quals s'ha aplicat al finançament d'inversions.  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat agent de la sindicació d'enviar a la Conselleria d'Economia i Hisenda còpia del contracte de l'operació de crèdit garantida i certificació de les disposicions per part del prestatari, i també d'informar, puntualment i en cada venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.  
4. La Tresoreria de la Generalitat Valenciana respondrà davant les entitats prestadores del reintegrament de la quantitat garantida, amortització del principal i interessos, únicament en cas d'incompliment en el pagament per part de l'empresa avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX II  
Contracte d'aval entre la Generalitat Valenciana i les empreses del Grup Feber -.Comercial Roiffer, SA; Juguetes Feber, SA; Creatividat y Diseño, SA, i Tratamientos Plásticos, SA.  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. José Manuel Rodríguez Ferre, Conseller Delegat de les empreses Comercial Roiffer, SA; Juguetes Feber, SA, Creatividad y Diseño, SA, i Tratamientos Plásticos, SA,  
EXPOSEN  
1. Que el Govern Valencià, en virtut de les competències que li confereix la legislació vigent i a proposta del Conseller d'Economia i Hisenda, autoritzà mitjançant el Decret 135/1992, de 20 de juliol, la concessió d'un aval a l'empresa Comercial Roiffer, SA, destinat a garantir una operació de préstec sindicada que s'ha de concertar amb les entitats de crèdit adherides al conveni marc, elevat a escriptura pública en data 23 de març de 1992, per import de 1.000 milions de pessetes de principal a un termini de vuit anys, condicionada al compliment d'una sèrie de requisits.  
2. Que la Conselleria d'Economia i Hisenda considera acreditat el compliment dels requisits establerts en l'article únic del Decreto 135/1992, de 20 de juliol, del Govern Valencià.  
3. Que l?empresa Comercial Roiffer, SA, s'ha constituït en societat holding de les empreses que constitueixen el Grup Feber, abans esmentades, mitjançant l'aportació dels actius, tangibles i intangibles, de les empreses d'aquest grup.  
4. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa lliurement i voluntàriament, convenen subscriure aquest contracte d'acord amb les següents  
CLAUSULES  
Primera  
La Generalitat Valenciana es compromet a avalar l?empresa Comercial Roiffer, SA, en els termes establerts en el Decret 135/1992, de 20 de juliol, del Govern Valencià.  
Segona  
L'empresa Comercial Roiffer, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del finançament, calculat d?acord amb les condicions establertes a l?efecte d'amortització en el contracte de préstec. L'import de les comissions serà pagat per anualitats anticipades des de la data de formalització del préstec o, si escau, des de la concessió de l'aval. A aquest efecte, l?empresa avalada autoritzarà l?entitat prestadora agent de la sindicació, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, les empreses Comercial Roiffer, SA; Juguetes Feber, SA; Creatividad y Diseño, SA, i Tratamientos Plásticos, SA, que constitueixen el Grup Feber, es comprometen, mentre l'aval estiga en vigor, a no realitzar cap altra operació de crèdit sense haver-ho comunicat abans a la Conselleria d'Economia i Hisenda.  
Quarta  
Les empreses que constitueixen el Grup Feber es comprometen a trametre, per semestres naturals vençuts, a la Conselleria d'Economia i Hisenda el volum de les càrregues financeres, el balanç i el compte de resultats.  
Cinquena  
Les empreses abans esmentades es comprometen, mentre l'aval estiga en vigor, a realitzar auditories integrals de la seua situació econòmico- financera amb periodicitat anual i trametre'n còpia a la Conselleria d'Economia i Hisenda.  
Sisena  
L'empresa avalada es compromet expressament a presentar justificació documental de la destinació de l?import avalat, i a facilitar-ne la inspecció i el control per part de la Conselleria d'Economia i Hisenda per tal de comprovar-ho. Aquesta també podrà comprovar la solvència de les empreses garantides i amb aquesta finalitat podrà revisar els balanços, els comptes de resultats i altres estats de llibres comptables.  
Setena  
En garantia de les possibles obligacions de l'empresa avalada, com a conseqüència del compliment de l'aval per part de l'avalador, s'han constituït a favor de la Generalitat Valenciana en escriptura autoritzada pel notari Sr. . .... en data ... número de protocol .... sent a càrrec de l'empresa avalada les despeses, els impostos i els arbitris que es meriten com a conseqüència de l'atorgament i la inscripció d'aquestes garanties.  
Vuitena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 135/1992, de 20 de juliol, del Govern Valencià, i amb les reserves de drets que s'estableixen en la normativa general de l?estat en aquest tipus de contractes.  
Novena  
Una vegada efectuat el pagament, la Generalitat Valenciana, sense perjudici de les garanties constituïdes al seu favor, abans esmentades, se subrogarà en tots els drets que l'entitat a la qual s'ha fet el pagament tinga contra l'avalat, i exercirà contra aquest les accions judicials que fossen necessàries fins reintegrar-se en la totalitat les quantitats desemborsades.  
Les despeses que poguessen produir-se com a conseqüència de l'exercici de les accions derivades d'aquest contracte seran, en tot cas, a càrrec de l'avalat.  
València, ... d ... de 1992.  
Antoni Birlanga Casanova, Conseller d'Economia i Hisenda. José Manuel Rodríguez Ferre, Conseller Delegat de Comercial Roiffer, SA; Juguetes Feber, SA; Creatividad y Diseño, SA, i Tratamientos Plásticos, SA.


Còpia Permalink ELI